Document ID: /roh_data/filtered/fineweb-2-filterrobots_roh.jsonl.gz/1174

«Cun questa nova purschida sperain nus che la Svizra possia profitar dal trend dal touring», ha ditg Gaudenz Thoma, il CEO da Grischun vacanzas ed il president da l’Uniun Grand Tour of Switzerland. Ins saja persvadì ch’ins possia metter in accent era per l’innovaziun da products, perquai ch’i na deva quai enfin oz betg en questa furma, ha ditg Gaudenz Thoma.
La ruta na passa betg tras la Surselva
En il Grischun passa la ruta tras la Val dal Rain, tras la Purtenza, l’Engiadin’Ota e Bassa, tras il Surmeir, e sur la ruta dal San Bernardino en il Mesauc. Betg part da la ruta fa per exempel la Surselva u Arosa.
Era ina ruta per il traffic public
Il medem mument ha Svizra Turissem lantschà la «Grand Train Tour of Switzerland». Questa ruta traversa per part las medemas regiuns sco la ruta sin via.